pythainlp/thaigov-v2-corpus-22032023 huggingface dataset:
วันอังคารที่ 17 พฤษภาคม 2565
SME D Bank เติมวงเงิน ‘สินเชื่อ 3D’ เพิ่มอีก 4 พันล้านบาท จัดเต็มหนุนเอสเอ็มอีไทยเดินหน้าลุยธุรกิจรับเปิดประเทศ
SME D Bank ธนาคารเพื่อเอสเอ็มอีไทย อัดฉีดวงเงิน “สินเชื่อ 3D” เพิ่มอีก 4,000 ล้านบาท รวมเป็น 19,000 ล้านบาท หนุนผู้ประกอบการเอสเอ็มอีเข้าถึงแหล่งเงินทุน เดินหน้าธุรกิจได้เต็มที่ รับกำลังซื้อที่จะเพิ่มขึ้นจากนโยบายเปิดประเทศ
SME D Bank ธนาคารเพื่อเอสเอ็มอีไทย อัดฉีดวงเงิน “สินเชื่อ 3D” เพิ่มอีก 4,000 ล้านบาท รวมเป็น 19,000 ล้านบาท หนุนผู้ประกอบการเอสเอ็มอีเข้าถึงแหล่งเงินทุน เดินหน้าธุรกิจได้เต็มที่ รับกำลังซื้อที่จะเพิ่มขึ้นจากนโยบายเปิดประเทศ แถมขยายหลักเกณฑ์ เปิดกว้าง กู้ได้ทั้งบุคคลธรรมดาและนิติบุคคล หากหลักประกันไม่พอ สามารถใช้ บสย. ค้ำประกันได้
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า SME D Bank เดินหน้าสนับสนุนผู้ประกอบการเอสเอ็มอีเข้าถึงแหล่งเงินทุนขานรับนโยบายเปิดประเทศของรัฐบาล โดยเพิ่มวงเงิน “สินเชื่อ 3D” อีก 4,000 ล้านบาท จากเดิมที่ตั้งไว้ 15,000 ล้านบาท รวมเป็น 19,000 ล้านบาท นอกจากนั้น ขยายเกณฑ์เปิดกว้าง กู้ได้ทั้งบุคคลธรรมดาและนิติบุคคล หากหลักประกันไม่พอ สามารถใช้ บสย. ค้ำประกันได้
สำหรับ “สินเชื่อ 3D” ครอบคลุมทุกความต้องการของทุกกลุ่มธุรกิจเอสเอ็มอี วงเงินกู้สูงสุดถึง 50 ล้านบาทต่อราย อัตราดอกเบี้ยเริ่มต้น 4.5% ต่อปี ผ่อนนานสูงสุด 10 ปี ประกอบด้วย “สินเชื่อ SMEs D Plus” วงเงิน 7,000 ล้านบาท รับรีไฟแนนซ์จากสถาบันการเงินเดิม และเป็นทุนหมุนเวียน ช่วยลดต้นทุนธุรกิจ “สินเชื่อ SMEs D เพื่อการลงทุน” วงเงิน 5,000 ล้านบาท สำหรับลงทุน ขยาย ปรับปรุงกิจการ รวมถึงปรับเปลี่ยนธุรกิจ และ “สินเชื่อ SMEs D เสริมสภาพคล่อง” วงเงิน 7,000 ล้านบาท เพื่อเป็นเงินทุนหมุนเวียน เสริมสภาพคล่อง
นอกจากนั้น เสริมด้วยการสนับสนุน “งานพัฒนา” ช่วยยกระดับกิจการ เพิ่มศักยภาพให้เอสเอ็มอีเติบโตอย่างยั่งยืน ด้วยการจัดโปรแกรมพัฒนา เช่น “E-learning SME D Academy” เติมองค์ความรู้ ตลอด 24 ชั่วโมง พร้อมช่วยโปรโมทสินค้าผ่านสื่อของธนาคาร เป็นต้น สามารถสมัครใช้บริการได้ฟรี
ผู้ประกอบการที่สนใจใช้บริการสินเชื่อและงานพัฒนาจาก SME D Bank สามารถแจ้งความประสงค์ได้ ผ่านออนไลน์ เช่น เว็บไซต์ SME D Bank (https://www.smebank.co.th/), LINE Official Account : SME Development Bank เป็นต้น รวมถึงสาขา SME D Bank ทั่วประเทศ สอบถามข้อมูลเพิ่มเติม Call Center 1357
วันพุธที่ 10 สิงหาคม 2565
อาเซียนส่งเสริมผู้ประกอบการสตรี ขับเคลื่อนเศรษฐกิจในภูมิภาค รัฐบาลเห็นชอบความร่วมมือ เตรียมลงนามในที่ประชุมสุดยอดผู้นำอาเซียน
อาเซียนส่งเสริมผู้ประกอบการสตรี ขับเคลื่อนเศรษฐกิจในภูมิภาค รัฐบาลเห็นชอบความร่วมมือ เตรียมลงนามในที่ประชุมสุดยอดผู้นำอาเซียน
วันที่ 10 สิงหาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ (9 สิงหาคม 2565) ว่า ครม.เห็นชอบร่างปฏิญญาว่าด้วยการสร้างอนาคตที่ยั่งยืน ครอบคลุม และยืดหยุ่นในการส่งเสริมผู้ประกอบการสตรี ตามที่กระทรวงการพัฒนาสังคมและความมั่นคงของมนุษย์เสนอ โดยจะมีการรับรองร่างปฏิญญาในการประชุมสุดยอดผู้นำอาเซียน ครั้งที่ 11 ที่จะจัดขึ้น ณ กรุงพนมเปญ ประเทศกัมพูชา ในเดือนพฤศจิกายนนี้
ร่างปฏิญญาฉบับนี้ มีสาระสำคัญเป็นการส่งเสริมผู้ประกอบการสตรีในภูมิภาคอาเซียน อาทิ 1) ส่งเสริมความเสมอภาคระหว่างเพศและการเสริมพลังสตรีและเด็กผู้หญิง 2) ส่งเสริมพลังทางเศรษฐกิจของสตรีและการพัฒนาผู้ประกอบการสตรีในอาเซียน โดยการสร้างระบบและสิ่งแวดล้อมที่เอื้ออานวยต่อการสร้างศักยภาพ เสริมสร้างองค์ความรู้ ทักษะ และศักยภาพของผู้ประกอบการสตรีในภูมิภาค 3) เน้นย้ำถึงความสำคัญของสตรีในการขับเคลื่อนเศรษฐกิจ โดยประกันสิทธิและการเข้าถึงของสตรีในด้านการศึกษาและฝึกอบรม การเป็นผู้นำ บริการสุขภาพและบริการด้านการเงินอย่างเท่าเทียม 4)การสร้างความยั่งยืนพร้อมรับการเปลี่ยนแปลงสำหรับผู้ประกอบการสตรีที่ต้องการความร่วมมือจากหลากหลายภาคส่วนทั้งในประเทศและระหว่างประเทศ นอกจากนี้ ยังได้กำหนดแนวทางในการดำเนินการของประเทศสมาชิกอาเซียนเพื่อพัฒนาและส่งเสริมศักยภาพของผู้ประกอบการสตรีในภูมิภาค อาทิ
1. กำหนดอุปสรรคเชิงสถาบันและเชิงโครงสร้างที่สตรีต้องเผชิญ โดยเฉพาะสตรีพิการและสตรีที่อยู่ในสถานการณ์เปราะบางในการจะเป็นผู้ประกอบการ และการเสริมอำนาจทางเศรษฐกิจในวงกว้าง
2. เสริมสร้างนโยบายและกรอบกฎหมายที่สนับสนุนการพัฒนาความเป็นผู้ประกอบการสตรี เช่น บริการด้านการเงินและแหล่งทุน การเข้าถึงตลาดทั้งสาธารณะและเอกชน รวมถึงตลาดออนไลน์
3. ส่งเสริมการลงทุนในธุรกิจที่สตรีเป็นเจ้าของหรือเป็นผู้นำธุรกิจ ช่วยสร้างโอกาสในการจ้างงาน การลงทุนในธุรกิจ หรือการลงทุนในองค์กรที่เสนอผลิตภัณฑ์หรือบริการที่ปรับปรุงพัฒนาชีวิตของสตรี
4. ส่งเสริมมาตรการให้สตรีปรับตัว รับมือ และฟื้นตัวจากวิกฤตโรคโควิด-19 สนับสนุนให้สตรีเริ่มต้นธุรกิจใหม่และหลากหลาย เพิ่มทักษะการใช้เทคโนโลยีและการสื่อสารอย่างมีประสิทธิภาพ
5. เก็บรวบรวมข้อมูลสำหรับการวิเคราะห์แบบเพศภาวะ สร้างแผนปฏิบัติการ และการติดตามความก้าวหน้าของธุรกิจที่มีสตรีเป็นเจ้าของและสตรีผู้นำ
6. ส่งเสริมแนวทางที่ตอบสนองทางเพศภาวะ ซึ่งจะครอบคลุมบทบาทของผู้ประกอบการสตรีเพื่อความก้าวหน้าในการพัฒนาอย่างยั่งยืน โดยเฉพาะสตรีพิการและสตรีที่อยู่ในสถานการณ์เปราะบางในการช่วยเหลือทางวิชาการ การพัฒนาศักยภาพทั้งในกิจกรรมฝึกอาชีพ บริการด้านการค้าและการเงิน และการสนับสนุนทางการตลาดและการเปิดโอการฝึกอบรมด้านดิจิทัล
7. ตระหนักและให้คุณค่างานการดูแลที่ไม่ได้รับค่าจ้าง และงานในครัวเรือนของสตรี โดยมีนโยบายการคุ้มครองทางสังคมและโครงสร้างพื้นฐาน การส่งเสริมความรับผิดชอบร่วมกันและความสมดุลของชีวิตการทำงานภายในครัวเรือนและครอบครัว
วันจันทร์ที่ 28 มีนาคม 2565
เปิดแล้ว! ศูนย์ช่วยเหลือสังคมตำบลกว่า 4,000 แห่งทั่วประเทศ พร้อมให้บริการกลุ่มเปราะบางแบบ One Stop Service
.....
กระทรวงการพัฒนาสังคมและความมั่นคงของมนุษย์ (พม.) เผยความคืบหน้าการจัดตั้งศูนย์ช่วยเหลือสังคมตำบล ที่ล่าสุดเสร็จแล้ว 4,355 แห่งทั่วประเทศ พร้อมช่วยเหลือกลุ่มเปราะบางทั้งเด็ก เยาวชน ผู้สูงอายุ คนพิการ และผู้ด้อยโอกาส แบบครบวงจรเบ็ดเสร็จ ณ จุดเดียว (One Stop Service) โดยประสานงานกับสายด่วน พม. 1300 ในการให้ความช่วยเหลือตลอด 24 ชม.
.
ศูนย์ช่วยเหลือฯ นี้ จะเป็นศูนย์กลางบูรณาการความร่วมมือสำหรับการบริการสวัสดิการสังคมสำหรับกลุ่มเปราะบางและประชาชนทุกช่วงวัย รวมถึงการบริการแบบมีส่วนร่วมของชุมชน เพื่อช่วยเหลือดูแลประชาชนให้ทั่วถึงและรวดเร็วยิ่งขึ้น เป็นการทำงานร่วมกันทั้งภาครัฐ เอกชน ท้องถิ่น ประชาสังคม และอาสาสมัครพัฒนาสังคมและความมั่นคงของมนุษย์ (อพม.)
#ไทยคู่ฟ้า#ร่วมต้านโควิด19
-------------------
วันศุกร์ที่ 25 มิถุนายน 2564
เจ๋ง! รัฐบาลดิจิทัลไทย ปี 63 อันดับ 57 ของโลก
....
รัฐบาลได้ให้ความสำคัญกับการเปลี่ยนผ่านภาครัฐไปสู่การเป็น "รัฐบาลดิจิทัล" อย่างต่อเนื่อง โดยเมื่อปี 2561 ประเทศไทยอยู่ในอันดับที่ 73 ของโลกจากจำนวนสมาชิก 193 ประเทศ
.
ล่าสุด จากผลสำรวจรัฐบาลอิเล็กทรอนิกส์ (United Nations E-Government Survey) โดยองค์การสหประชาชาติ ปี 2563 พบว่าประเทศไทยขยับขึ้นมาอยู่อันดับที่ 57 แล้ว
.
ระยะต่อไป รัฐบาลจะเร่งขับเคลื่อนการยกระดับทักษะดิจิทัลของข้าราชการ และบุคลากรภาครัฐร่วมกับหน่วยงานและสถาบันการศึกษาที่เกี่ยวข้องเพิ่มขึ้น โดยดำเนินการตามเป้าหมายสำคัญ ๆ 4 ด้าน คือ
.
1. การสร้างขีดความสามารถในการแข่งขัน
2. การลดความเหลื่อมล้ำ
3. โปร่งใสตรวจสอบได้
4. สร้างการมีส่วนร่วมของประชาชน ภายใต้วิสัยทัศน์ "รัฐบาลดิจิทัล เปิดเผยเชื่อมโยงและร่วมกันสร้างบริการที่มีคุณค่าให้ประชาชน"
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 13 เมษายน 2565
สุขสันต์วันผู้สูงอายุแห่งชาติ! ปีนี้รัฐบาลจัดเต็ม มอบของขวัญ 3 ชิ้น ให้แก่ผู้สูงอายุ
.....
สุขสันต์วันผู้สูงอายุแห่งชาติ! ปีนี้รัฐบาลจัดเต็ม มอบของขวัญ 3 ชิ้น ให้แก่ผู้สูงอายุ ตามนโยบาย “ประชาชนแข็งแรง เศรษฐกิจแข็งแรง ประเทศไทยแข็งแรง” ของกระทรวงสาธารณสุข ที่มุ่งดูแลสุขภาพผู้สูงอายุแบบไร้รอยต่อ รองรับสังคมผู้สูงวัยแบบองค์รวม
#ไทยคู่ฟ้า #ร่วมต้านโควิด19
-------------------
วันพฤหัสบดีที่ 23 ธันวาคม 2564
รองปลัดฯ วรวรรณ เป็นประธานการประชุมคณะทำงานติดตามเร่งรัดการจ่ายเงินงบประมาณของสถาบันเครือข่ายฯ
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทำงานติดตามเร่งรัดการจ่ายเงินงบประมาณของสถาบันเครือข่ายของกระทรวงอุตสาหกรรม ประจำปี 2565
รองปลัดฯ วรวรรณ เป็นประธานการประชุมคณะทำงานติดตามเร่งรัดการจ่ายเงินงบประมาณของสถาบันเครือข่ายฯ
วันนี้ (23 ธันวาคม 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทำงานติดตามเร่งรัดการจ่ายเงินงบประมาณของสถาบันเครือข่ายของกระทรวงอุตสาหกรรม ประจำปี 2565 โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ผู้แทนจากสถาบันเพิ่มผลผลิตแห่งชาติ สถาบันพัฒนาอุตสาหกรรมสิ่งทอ สถาบันอาหาร และหน่วยงานที่เกี่ยวข้อง เข้าร่วมประชุม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
โดยที่ประชุมฯ ได้พิจารณาให้ความเห็นชอบการเบิกจ่ายงบประมาณ ปีงบประมาณ 2565 งบอุดหนุน เงินอุดหนุนเฉพาะกิจ ไตรมาสที่ 1 ให้กับสถาบันเครือข่าย.
วันพฤหัสบดีที่ 28 เมษายน 2565
ดีอีเอส หนุนโครงการ U Power Digital Idea Challenge Season 6 เพิ่มจุดแข็งด้านดิจิทัลให้เด็กไทย
ดีอีเอส หนุนโครงการ U Power Digital Idea Challenge Season 6 เพิ่มจุดแข็งด้านดิจิทัลให้เด็กไทย
เมื่อวันที่28เมษายน2565พ.ต.อ.อัครพลบุณโยปัษฎัมภ์ผู้ช่วยปลัดกระทรวงดิจิทัลเพื่อเศรษฐกิจและสังคมเป็นประธานกล่าวเปิดประชุมชี้แจงโครงการU Power Digital Idea Challenge Season 6ผ่านการประชุมออนไลน์ณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมร่วมกับสมาคมผู้ใช้ดิจิทัลไทย(DUGA)และหน่วยงานภาครัฐภาคเอกชนที่ให้การสนับสนุนในการบริหารจัดการและงบประมาณสำหรับการจัดโครงการU Power Digital Idea Challenge Season 6กระทรวงดิจิทัลฯเป็นเจ้าภาพจัดต่อเนื่องมาเป็นปีที่6เพื่อเพิ่มทักษะการเรียนรู้ด้านดิจิทัลให้กับเยาวชนไทยให้สามารถใช้เทคโนโลยีได้อย่างมีประสิทธิภาพสอดคล้องกับยุคสมัยในปัจจุบันและยังเป็นการเพิ่มทักษะเชิงวิเคราะห์เน้นความสามารถในการใช้ความคิดสร้างสรรค์ให้กับเยาวชนให้สามารถนำมาประยุกต์ใช้งานจริงในอนาคต
ทั้งนี้โครงการปี2565กำหนดเปิด-ปิดรับใบสมัครระหว่างวันที่1-31สิงหาคม2565และช่วงระหว่าง5กันยายนจนถึง12ตุลาคม2565จะมีกิจกรรมหลักๆอาทิแจกโจทย์แบรนด์สินค้าBriefing Student Day ส่งผลงานเข้าประกวดรอบที่1ปรับปรุงผลงานส่งผลงานรอบ2และนำเสนอผลงานรอบThailand The Winnerในวันที่30พฤศจิกายน2565 ที่ผ่านมาโครงการได้รับการตอบรับจากเยาวชนสถานศึกษาจากทั่วประเทศเป็นอย่างดีโดยมีทีมเข้าร่วมตลอดทั้ง5โครงการเป็นจำนวน3,608ทีมมีนักเรียนเยาวชนเข้าร่วม18,140คนและสถานศึกษา323แห่ง
***************
วันพุธที่ 27 เมษายน 2565
โฆษกรัฐบาลเผย "นายกฯ" ย้ำทุกหน่วยงานเตรียมพร้อมแผนงาน/คน สอดรับการเดินทางเข้าประเทศรูปแบบใหม่ ยกเลิก Test & Go 1 พ.ค. นี้ คาดนักท่องเที่ยวเพียบหวังกระตุ้นเศรษฐกิจ
โฆษกรัฐบาลเผย "นายกฯ" ย้ำทุกหน่วยงานเตรียมพร้อมแผนงาน/คน สอดรับการเดินทางเข้าประเทศรูปแบบใหม่ ยกเลิก Test & Go 1 พ.ค. นี้ คาดนักท่องเที่ยวเพียบ หวังกระตุ้นเศรษฐกิจ
วันที่ 27 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เผยจากการผ่อนคลายมาตรการต่าง ๆ มีทั้งชาวไทยและชาวต่างชาติเดินทางท่องเที่ยว ทำให้ช่วงเทศกาลสงกรานต์ที่ผ่านมา สถานที่ท่องเที่ยวหลายแห่งของไทยกลับมาคึกคัก โดยการท่องเที่ยวแห่งประเทศไทย (ททท.) เปิดเผยตัวเลขนักท่องเที่ยวใน 3 พื้นที่ จังหวัดภูเก็ต จังหวัดสุราษฎร์ธานี ทั้งเกาะสมุย เกาะพงัน และเกาะเต่า มียอดจองห้องพักสูงถึง 70 – 80% โดยมีสัดส่วนเป็นนักท่องเที่ยวในประเทศประมาณ 70 เปอร์เซ็น และเป็นนักท่องเที่ยวที่เดินทางมาจากต่างประเทศประมาณ 30 เปอร์เซ็น และมีการใช้จ่ายซื้อสินค้าและบริการ ผู้ประกอบรายย่อยในพื้นที่มีรายได้เพิ่มมากขึ้น อย่างไรก็ตาม พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะ ผอ.ศบค. กำชับทุกภาคส่วน เตรียมความพร้อมแผนงาน บุคลากรในพื้นที่ปฏิบัติให้เพียงพอ ซึ่งคาดว่าจะมีผู้เดินทางเข้าประเทศมากขึ้น จากการยกเลิกมาตรการท่องเที่ยว Test & Go ในวันที่ 1 พฤษภาคม นี้
เริ่ม 1 พฤษภาคม นี้ นักท่องเที่ยวที่จะเดินทางเข้าประเทศไทยต้องผ่านระบบ Thailand Pass พร้อมแสดงหลักฐานการฉีดวัคซีนป้องกันโควิด และทำประกันสุขภาพในวงเงินประกัน 10,000 USD และให้ตรวจ ATK ด้วยตนเองเมื่อ เดินทางมาถึงไทย
สำหรับ สถานการณ์การแพร่ระบาดของโควิด – 19 วันนี้พบผู้ป่วยติดเชื้อรายใหม่ รวม 14,887 ราย จำแนกเป็น ผู้ป่วยจากในประเทศ 14,816 ราย ผู้ป่วยมาจากต่างประเทศ 71 ราย ผู้ป่วยสะสม 1,986,136 ราย (ตั้งแต่ 1 มกราคม 2565) หายป่วยกลับบ้าน 18,919 ราย หายป่วยสะสม 1,849,966 ราย (ตั้งแต่ 1 มกราคม 2565) ผู้ป่วยกำลังรักษา 162,967 ราย เสียชีวิต 125 ราย จำนวนผู้ป่วยปอดอักเสบรักษาตัวอยู่ในโรงพยาบาล 1,822 ราย เฉลี่ยจังหวัดละ 24 ราย อัตราครองเตียง ร้อยละ 24.1
…………………
วันอังคารที่ 5 กรกฎาคม 2565
บสย. รุกช่วย SMEs เติมเงินหมื่นล้าน หนุนค้ำประกัน ส่ง บสย. F.A. Center – สำนักงานสาขา ให้คำปรึกษาตัวต่อตัว
บสย.ลงพื้นที่ตลาดนัด หลังกระทรวงการคลัง พบปะผู้ประกอบการร้านค้า พ่อค้าแม่ขาย และกลุ่มผู้ค้ารายย่อย กว่า 80 ร้านค้า พร้อมแนะนำศูนย์ที่ปรึกษาทางการเงิน SMEs (บสย.F.A. Center) หนุนการขับเคลื่อนเศรษฐกิจฐานราก เติมเต็มศักยภาพทางการเงิน
นายธีรัชย์ อัตนวานิช รองปลัดกระทรวงการคลัง และ ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) นำทีมผู้บริหาร นำโดย นายสิทธิกร ดิเรกสุนทร กรรมการและผู้จัดการทั่วไป บสย. ทีมที่ปรึกษาทางการเงิน SMEs บสย. F.A. Center และทีมสำนักงานเขตนครหลวง ลงพื้นที่ตลาดนัด หลังกระทรวงการคลัง พบปะผู้ประกอบการร้านค้า พ่อค้าแม่ขาย และกลุ่มผู้ค้ารายย่อย กว่า 80 ร้านค้า พร้อมแนะนำ ศูนย์ที่ปรึกษาทางการเงิน SMEs (บสย.F.A. Center) หนุนการขับเคลื่อนเศรษฐกิจฐานราก เติมเต็มศักยภาพทางการเงิน และเตรียมความพร้อมการพลิกฟื้นกิจการ หลังเปิดประเทศ ตามนโยบายกระทรวงการคลัง และ ธนาคารแห่งประเทศไทย ซึ่งได้มอบหมายให้ บสย. ทำหน้าที่เป็นกลไกสำคัญของการขับเคลื่อนเศรษฐกิจ ช่วยผู้ประกอบการเข้าถึงแหล่งทุน เพื่อการเติบโตอย่างยั่งยืน
นายสิทธิกร กล่าวว่า วัตถุประสงค์ของการลงพื้นที่ครั้งนี้ เพื่อรับทราบข้อมูลในมิติต่างๆ ของผู้ประกอบการ SMEs และกลุ่มผู้ค้ารายย่อย ได้แก่
1. เพื่อรับทราบสภาพปัญหาการค้าขายของกลุ่มผู้ค้ารายย่อย
2. เพื่อรับทราบความต้องการเข้าถึงสินเชื่อ หลังการเปิดประเทศ
3. เพื่อให้ข้อแนะนำเตรียมความพร้อมให้ผู้ประกอบการที่ต้องการขอสินเชื่อ
4.แนะนำศูนย์ที่ปรึกษาทางการเงิน SMEs (บสย.F.A. Center)
สถานการณ์ทางเศรษฐกิจ ส่งผลกระทบต่อต้นทุนการดำเนินธุรกิจที่เปลี่ยนไป การเข้าถึงสินเชื่อ สภาพคล่องทางการเงิน ปัญหาการเข้าถึงแหล่งทุน และสินเชื่อยากขึ้น บสย.จึงเป็นเครื่องมือสำคัญในช่วงเศรษฐกิจกำลังกลับมาฟื้นต้ว
ภายใต้แนวคิด TCG Fast & First รวดเร็ว รอบคอบ ที่ 1 ในใจ SMEs บสย. ตอกย้ำความมั่นใจพร้อมช่วยเหลือผู้ประกอบการ SMEs ทุกกลุ่ม และพร้อมเป็นหลักประกันทางธุรกิจให้กับผู้ประกอบการทุกราย โดยเฉพาะรายย่อย ที่ขอสินเชื่อจากสถานบันการเงิน และขอค้ำประกันสินเชื่อโดยเมื่อเร็วๆนี้ บสย. ได้รับอนุมัติจากคณะกรรมการ บสย. จัดสรรวงเงินอีกจำนวน 10,000 ล้านบาท ทำให้ บสย. มีวงเงินรองรับการค้ำประกันสินเชื่อ ในโครงการ บสย. SMEs สร้างชาติ (PGS 9) รวม 23,000 ล้านบาท จนถึง 30 พฤศจิกายน 2565 ปรึกษาการเข้าถึงสินเชื่อ และขอรับคำปรึกษาด้านการเงิน ศูนย์ที่ปรึกษาทางการเงิน SMEs (บสย.F.A.Center) บสย. Call Center 02-890-9999
วันพฤหัสบดีที่ 24 มิถุนายน 2564
สธ.เผยผลพิจารณาอาการไม่พึงประสงค์และการเสียชีวิตหลังฉีดวัคซีนโควิด ยังไม่พบรายใดเกี่ยวข้องกับวัคซีน
กระทรวงสาธารณสุขเผยหลังฉีดวัคซีนโควิด 19 เกือบ 8 ล้านโดส พบอาการไม่พึงประสงค์ต้องนอนโรงพยาบาลที่เกี่ยวข้องกับวัคซีนเพียง 66 ราย รักษาหาย ไม่มีผู้เสียชีวิต ส่วนกรณีรายงานเสียชีวิตคณะผู้เชี่ยวชาญพิจารณาแล้ว 42 ราย ยังไม่มีรายใดเกี่ยวกับวัคซีน
กระทรวงสาธารณสุขเผยหลังฉีดวัคซีนโควิด 19 เกือบ 8 ล้านโดส พบอาการไม่พึงประสงค์ต้องนอนโรงพยาบาลที่เกี่ยวข้องกับวัคซีนเพียง 66 ราย รักษาหาย ไม่มีผู้เสียชีวิต ส่วนกรณีรายงานเสียชีวิตคณะผู้เชี่ยวชาญพิจารณาแล้ว 42 ราย ยังไม่มีรายใดเกี่ยวกับวัคซีน พบเป็นเหตุการณ์ร่วม 20 ราย ที่เหลืออยู่ระหว่างขอข้อมูลเพิ่มและสอบสวนโรค พร้อมยืนยันวัคซีนมีความปลอดภัย โดยเฉพาะกลุ่มผู้สูงอายุและโรคประจำตัว ได้ประโยชน์ป้องกันโรค ป้องกันเสียชีวิต
วันนี้ (24 มิถุนายน 2564) นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค กล่าวถึงการติดตามเหตุการณ์ไม่พึงประสงค์ภายหลังการรับวัคซีนโควิด 19 ว่าจากข้อมูลเมื่อวันที่ 21 มิถุนายน 2564 มีการฉีดวัคซีนโควิด 19 รวม 7,906,696 โดส พบอาการไม่พึงประสงค์ที่เข้าเกณฑ์การสอบสวนโรค ได้แก่ 1.เข้ารับการรักษาในโรงพยาบาล 3 วัน จำนวน 1,945 ราย คิดเป็น 24.30 รายต่อการฉีดแสนโดส และ 2.เสียชีวิต 103 ราย คิดเป็น 1.30 รายต่อการฉีดแสนโดส ซึ่งเป็นเพียงตัวเลขจากการรวบรวมเมื่อมีรายงาน ยังต้องรอข้อสรุปว่าเกี่ยวข้องกับวัคซีนหรือไม่
ทั้งนี้ เฉพาะรายงานอาการไม่พึงประสงค์รุนแรงหลังฉีดวัคซีนมีจำนวน 945 ราย ผู้เชี่ยวชาญพิจารณา 327 รายอยู่ระหว่างติดตามข้อมูล 618 รายโดยพบว่า 1.เป็นอาการที่เกี่ยวข้องกับวัคซีน 66 ราย ทุกรายรักษาหายแล้วไม่มีผู้เสียชีวิต 2.เป็นอาการจากความวิตกกังวลจากการฉีดวัคซีน 210 ราย ทุกรายหายเป็นปกติ ไม่มีผู้เสียชีวิต 3.เป็นเหตุการณ์ร่วมที่ไม่เกี่ยวข้องกับวัคซีน 47 ราย และ 4.เหตุการณ์ที่ยังไม่สามารถสรุปได้ว่าเกี่ยวข้องกับวัคซีน ต้องหาข้อมูลเพิ่มเติม 4 ราย
"อาการแสดงของผู้ที่มีอาการไม่พึงประสงค์ต้องนอนรักษาใน รพ.ที่ต้องสอบสวนโรค พบว่า ซิโนแวค มีอาการเด่นคือ เวียนศีรษะ คลื่นไส้ ปวดศีรษะ และอาเจียน ส่วนอ่อนเพลีย ผื่น ปวดกล้ามเนื้อ ถ่ายเหลว ไข้ และผื่นแพ้พบเพียงเล็กน้อย ส่วนแอสตร้าเซนเนก้า อาการเด่น คือ ไข้ ปวดศีรษะ เวียนศีรษะ คลื่นไส้ อาเจียน ส่วนปวดกล้ามเนื้อ อ่อนเพลีย ถ่ายเหลว ไม่สบายตัว และปวดท้องพบเพียงเล็กน้อย" นายแพทย์เฉวตสรรกล่าว
นายแพทย์เฉวตสรรกล่าวว่า สำหรับรายงานการเสียชีวิต 103 ราย ผู้เชี่ยวชาญได้ผลการพิจารณาแล้ว 42 รายพบว่าไม่เกี่ยวข้องกับวัคซีน โดยเป็นเหตุการณ์ร่วม 20 ราย ได้แก่ โรคเกี่ยวกับระบบหัวใจและหลอดเลือด 10 ราย เลือดออกในสมอง 3 ราย เยื่อหุ้มสมองอักเสบติดเชื้อ 1 ราย ความผิดปกติของเกล็ดเลือด 1 ราย ลิ่มเลือดอุดตันในปอด 1 ราย เลือดออกในช่องท้อง 1 ราย และอื่นๆ อีก 3 ราย และยังไม่สามารถสรุปได้ว่าเกี่ยวข้องกับวัคซีน 4 รายอยู่ระหว่างการรวบรวมข้อมูลเพื่อเฝ้าระวังเพิ่มเติม และผู้เชี่ยวชาญขอข้อมูลเพิ่มเติม 18 ราย ส่วนที่เหลืออีก 61 รายอยู่ระหว่างการสอบสวนโรค
"ขณะนี้คณะผู้เชี่ยวชาญที่ติดตามข้อมูล ยืนยันว่าวัคซีนมีความปลอดภัย ประชาชนสามารถฉีดได้อย่างมั่นใจโดยเฉพาะกลุ่มผู้สูงอายุและโรคประจำตัว ได้ประโยชน์ป้องกันโรค ป้องกันเสียชีวิต และขอให้ติดตามข้อมูลจากแหล่งที่น่าเชื่อถือ เช่น ไม่จำเป็นต้องหยุดยาไมเกรนก่อนฉีดวัคซีน หรือการงดกาแฟก่อนฉีดไม่ได้เป็นข้อแนะนำ ถ้าดื่มเป็นปกติ และไม่มีอาการใจสั่นอ่อนเพลีย เป็นต้น" นายแพทย์เฉวตสรรกล่าว
****************************** 24 มิถุนายน 2564
วันพฤหัสบดีที่ 30 มิถุนายน 2565
นายกฯ ชื่นชมการดำเนินงานของกองทุนหมู่บ้านและชุมชนเมือง สร้างความเข้มแข็งให้เศรษฐกิจชุมชน ย้ำรัฐบาลมุ่งมั่นเสริมสร้างความมั่นคงให้เศรษฐกิจชุมชน ยกระดับกองทุนหมู่บ้านฯ
นายกฯ ชื่นชมการดำเนินงานของกองทุนหมู่บ้านและชุมชนเมือง สร้างความเข้มแข็งให้เศรษฐกิจชุมชน ย้ำรัฐบาลมุ่งมั่นเสริมสร้างความมั่นคงให้เศรษฐกิจชุมชน ยกระดับกองทุนหมู่บ้านฯ สู่กองทุนหมู่บ้านและชุมชนเมือง 4.0
วันที่ 30 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวเนื่องในโอกาส “การจัดกิจกรรมส่งเสริมและสร้างโอกาสในการพัฒนาหมู่บ้านและชุมชน” ซึ่งสำนักงานกองทุนหมู่บ้านและชุมชนเมืองแห่งชาติ (สทบ.) จัดขึ้นเพื่อเผยแพร่แลกเปลี่ยนองค์ความรู้ ใน 4 ภูมิภาค 9 กลุ่มจังหวัด ในระหว่างเดือนมิถุนายน ถึงเดือนกรกฎาคม 2565 โดยนายกรัฐมนตรีขอส่งความระลึกถึง และความปรารถนาดีมายังพี่น้องสมาชิกกองทุนหมู่บ้านและชุมชนเมืองทุกคน พร้อมชื่นชมการดำเนินงานของกองทุนหมู่บ้านและชุมชนเมือง ที่มีบทบาทสำคัญในการสร้างความเข้มแข็งให้แก่เศรษฐกิจชุมชนอันเป็นรากฐานสำคัญในการพัฒนาประเทศอย่างยั่งยืน และสร้างโอกาส สร้างงาน และสร้างรายได้ พร้อมกับการผลักดันการพัฒนาชุมชนอย่างเต็มศักยภาพในระดับพื้นที่ให้เจริญก้าวหน้าตลอดมา
นายกรัฐมนตรีกล่าวว่า รัฐบาลให้ความสำคัญและสนับสนุนกิจกรรมของกองทุนฯ ผ่านการจัดสรรงบประมาณการดำเนินโครงการตามแนวทางประชารัฐ โดยมุ่งหวังให้กองทุนฯ เดินหน้าสู่ความเข้มแข็งบนพื้นฐานความพอประมาณ ให้สมาชิกและชุมชนมีภูมิคุ้มกัน และเท่าทันต่อการเปลี่ยนแปลง ด้วยการปรับตัว ปรับรูปแบบกระบวนการผลิตและการตลาด เรียนรู้เทคโนโลยีและเครื่องมือใหม่ ๆ ซึ่งจะช่วยเสริมสร้างรายได้ เพื่อให้พี่น้องทุกคนอยู่ดีกินดี มีอาชีพที่มั่นคง และมีความสุขอย่างยั่งยืน
นายกรัฐมนตรีกล่าวว่า วันนี้ก้าวสู่ศตวรรษที่ 21 ของกองทุนหมู่บ้านและชุมชนเมือง รัฐบาลยังคงมุ่งมั่นเสริมสร้างความมั่นคงให้แก่เศรษฐกิจชุมชน ผลักดันมาตรฐานเศรษฐกิจชุมชนให้เป็นสากล เสริมสร้างความสามารถในการแข่งขันให้กับภาครัฐและภาคเอกชน ผ่านการแลกเปลี่ยนความรู้และประสบการณ์ รวมถึงการถ่ายทอดเทคโนโลยีและนวัตกรรมตามแนวคิดการพัฒนาเศรษฐกิจชุมชน และเศรษฐกิจ BCG ในระยะยาว เพื่อยกระดับกองทุนหมู่บ้านและชุมชนเมืองสู่การเป็นกองทุนหมู่บ้านและชุมชนเมือง 4.0 ที่จะพัฒนาครอบคลุมในทุกมิติ ด้วยการใช้ศักยภาพในการบริหารจัดการร่วมกันด้วยความสามัคคี และความร่วมมือร่วมใจของทุกคนในชุมชนและทุกภาคส่วน ซึ่งจะก่อให้เกิดความภาคภูมิใจแก่ตนเอง ชุมชน และประเทศ
นายกรัฐมนตรียังขอให้สมาชิกและภาคีเครือข่ายกองทุนหมู่บ้านและชุมชนเมืองทั่วประเทศ ได้ร่วมกันคิด ร่วมกันเรียนรู้ เพื่อสร้างมั่นคงทางเศรษฐกิจและสร้างความเข้มแข็งให้กับชุมชนและหมู่บ้านของตน พร้อมพัฒนาเพื่อตามรอยศาสตร์พระราชาตามหลักปรัชญาเศรษฐกิจพอเพียง และนำไปสู่การพึ่งพาตนเองอย่างสมบูรณ์และมีคุณภาพชีวิตที่ดีขึ้นอย่างเป็นรูปธรรม
ในตอนท้าย นายกรัฐมนตรีแสดงความยินดีกับผู้ที่ได้รับรางวัลทุกกองทุน พร้อมส่งกำลังใจให้แก่สมาชิกและภาคีเครือข่ายกองทุนหมู่บ้านทุกคนและชุมชนเมืองทั่วประเทศ ที่ร่วมขับเคลื่อนการดำเนินงาน เพื่อให้เกิดประโยชน์สูงสุดต่อหมู่บ้านและชุมชนอันเป็นที่รักยิ่งของทุกคน รวมทั้งอวยพรให้การดำเนินงานประสบความสำเร็จตามเป้าประสงค์ที่ตั้งไว้ทุกประการ เพื่อให้ทุกคนพร้อมที่จะก้าวเดินไปข้างหน้าร่วมกันอย่างมั่นคง มั่งคั่ง และยั่งยืน เพื่ออนาคตที่ดีตามยุทธศาสตร์ชาติต่อไป
วันพุธที่ 2 กุมภาพันธ์ 2565
รองปลัดกระทรวงยุติธรรม ประชุมคณะอนุกรรมการด้านความมั่นคงปลอดภัยทางไซเบอร์ของกระทรวงยุติธรรม
รองปลัดกระทรวงยุติธรรม ประชุมคณะอนุกรรมการด้านความมั่นคงปลอดภัยทางไซเบอร์ของกระทรวงยุติธรรม
ในวันศุกร์ที่ ๗ มกราคม ๒๕๖๕ เวลา ๐๙.๓๐ น. นางอรัญญา ทองน้ำตะโก รองปลัดกระทรวงยุติธรรม
เป็นประธานการประชุมคณะอนุกรรมการด้านความมั่นคงปลอดภัยทางไซเบอร์ของกระทรวงยุติธรรม ครั้งที่ ๑/๒๕๖๕
โดยมี ผู้ทรงคุณวุฒิและผู้แทนจากหน่วยงานในสังกัดกระทรวงยุติธรรม เข้าร่วมฯ
ณ ห้องประชุม ๔-๐๑ อาคารกระทรวงยุติธรรม และผ่านระบบการประชุมทางไกล (Video Conference)
โดยที่ประชุมรับทราบการใช้งานระบบเครือข่ายอินเทอร์เน็ตร่วมกันของหน่วยงาน
รวมทั้งรับทราบการแต่งตั้งคณะทำงานจัดทำมาตรฐานและแนวทางปฏิบัติด้านความมั่นคงปลอดภัยทางไซเบอร์ของกระทรวงยุติธรรม
นอกจากนี้ ที่ประชุมร่วมกันพิจารณาโครงการด้านความมั่นคงปลอดภัยทางไซเบอร์ของส่วนราชการในสังกัดกระทรวงยุติธรรม
วันอังคารที่ 6 กรกฎาคม 2564
รฟม. เปิดให้บริการท่าเรือพระนั่งเกล้าอย่างเต็มรูปแบบเพื่อเชื่อมต่อการเดินทาง ล้อ ราง เรือ ณ บริเวณสถานีสะพานพระนั่งเกล้า รถไฟฟ้ามหานคร สายฉลองรัชธรรม
ภายใต้โครงการพัฒนาสิ่งอำนวยความสะดวกเพื่อเชื่อมต่อการเดินทางบริเวณสถานีสะพานพระนั่งเกล้า รถไฟฟ้ามหานคร สายฉลองรัชธรรม (รถไฟฟ้าสายสีม่วง)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมได้เปิดให้บริการท่าเรือพระนั่งเกล้าอย่างเต็มรูปแบบเมื่อวันที่ 1 กรกฎาคม 2564 ภายใต้โครงการพัฒนาสิ่งอำนวยความสะดวกเพื่อเชื่อมต่อการเดินทางบริเวณสถานีสะพานพระนั่งเกล้า รถไฟฟ้ามหานคร สายฉลองรัชธรรม (รถไฟฟ้าสายสีม่วง) เพื่อขับเคลื่อนนโยบายของกระทรวงคมนาคมให้เกิดเป็นรูปธรรมในรูปแบบ ล้อ ราง เรือ โดยท่าเรือพระนั่งเกล้านับเป็นอีกหนึ่งจุดเชื่อมต่อที่มีความสำคัญในการอำนวยความสะดวกให้แก่ประชาชนที่ต้องการเชื่อมต่อการเดินทางระหว่างรถโดยสารประจำทาง รถไฟฟ้า MRT และเรือโดยสารสาธารณะ
สำหรับประชาชนที่ต้องการเดินทางต่อด้วยรถโดยสารประจำทาง รฟม. ได้จัดทำจุดจอดรถโดยสารประจำทาง พร้อมอาคารสำนักงาน ตั้งอยู่บริเวณใต้สถานีสะพานพระนั่งเกล้า โดยปัจจุบัน ขสมก. ได้จัดให้มี รถโดยสารประจำทาง สาย 63 เส้นทาง รฟม. พระนั่งเกล้า – อนุสาวรีย์ชัยสมรภูมิ และสาย 114 เส้นทาง รฟม. พระนั่งเกล้า – แยกลำลูกกา เข้ามาให้บริการแล้ว
สำหรับประชาชนที่ต้องการเดินทางต่อด้วยเรือโดยสารสาธารณะสามารถเดินทางต่อด้วยเรือด่วนเจ้าพระยา เรือด่วนพิเศษธงเขียว เส้นทาง จากท่าปากเกร็ด-ท่าเรือพระนั่งเกล้า-สาทร และเรือโดยสารไฟฟ้า Mine Smart Ferry ให้บริการ ณ ท่าเรือพระนั่งเกล้า ในช่วงเช้า จันทร์ – ศุกร์ เวลา 06.00 – 07.50 น. และในช่วงเย็น เวลา 16.20 – 17.45 น. และในอนาคตจะมีการเปิดให้บริการเรือด่วนปรับอากาศธงแดง เส้นทางท่าเรือพระนั่งเกล้า – สาทร เพิ่มเติมด้วย
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.thและเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ CallCenter
วันศุกร์ที่ 29 เมษายน 2565
(ภาพข่าว) รมช.สธ. เปิดประชุมสรุปผลการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า
วันนี้ 29 เมษายน 2565 ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดการประชุมนำเสนอสรุปผลเบื้องต้น การทบทวนการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า (Universal Health and Preparedness Review - UHPR) โดยมีนายแพทย์โสภณ
วันนี้ 29 เมษายน2565 ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดการประชุมนำเสนอสรุปผลเบื้องต้น การทบทวนการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า (Universal Health and Preparedness Review - UHPR) โดยมีนายแพทย์โสภณ เอี่ยมศิริถาวร รองอธิบดีกรมควบคุมโรค ดร.ซามีร่า อั๊สมา รองผู้อำนวยการใหญ่องค์การอนามัยโลก ดร.สเตลล่า ชุงกอง ผู้อำนวยการฝ่ายเตรียมความพร้อมและความมั่นคงด้านสุขภาพ องค์การอนามัยโลก และคณะผู้เชี่ยวชาญจากองค์การอนามัยโลก เข้าร่วมงาน ที่โรงแรมรอยัลออคิดเชอราตัน เขตบางรัก กรุงเทพมหานคร
วันพฤหัสบดีที่ 4 สิงหาคม 2565
ดีอีเอส เปิดสถิติ 4 เดือน ปชช.แจ้งความคดีออนไลน์ 59,846 เรื่อง
ดีอีเอส เปิดสถิติ 4 เดือน ปชช.แจ้งความคดีออนไลน์ 59,846 เรื่อง
ดีอีเอส เปิดตัวเลขเหยื่อไซเบอร์ ใช้บริการแจ้งความคดีออนไลน์ 59,846 เรื่อง ในระยะเวลา 4 เดือนหลังเปิดตัวเว็บไซต์ www.thaipoliceonline.com อายัดเงินไปแล้วกว่า 121 ล้านบาท พบคดีหลอกลวงด้านการเงินมาเป็นอันดับ 1
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า จากแนวโน้มปัญหาอาชญากรรมทางเทคโนโลยีที่สร้างความเดือดร้อนให้กับประชาชน ได้ง่ายและรวดเร็วยิ่งขึ้นผ่านโทรศัพท์มือถือและการเข้าถึงอินเทอร์เน็ตที่กลายเป็นส่วนหนึ่งในชีวิตประจำวันของคนในยุคดิจิทัล ดังนั้นกระทรวงดีอีเอส และหน่วยงานต่างๆ ตลอดจนสำนักงานตำรวจแห่งชาติ (สตช.) จึงได้เร่งยกระดับบูรณาการความร่วมมือในการแก้ไขปัญหา เพิ่มช่องทางอำนวยความสะดวกให้กับประชาชน เพื่อเข้าถึงการช่วยเหลือ และติดตามผู้กระทำผิดกฎหมายมาดำเนินคดีได้อย่างรวดเร็วยิ่งขึ้น
โดยจากข้อมูลของศูนย์บริหารการรับแจ้งความออนไลน์ผ่านทางเว็บไซต์ www.thaipoliceonline.com สรุปสถิติการใช้บริการของประชาชนในช่วง 4 เดือนที่ผ่านมา(ตั้งแต่วันที่ 1 มี.ค. - 31 ก.ค.2565 พบว่า มีผู้เสียหายแจ้งความคดีออนไลน์ 59,846 เรื่อง โดยสามารถดำเนินการอายัดบัญชีได้แล้วกว่า 121 ล้านบาท ในส่วนของคดีออนไลน์ พบมากที่สุดคือ คดีหลอกลวงด้านการเงิน 31,047 เรื่อง โดย 3 อันดับแรก ได้แก่ หลอกให้ทำงานออนไลน์ หลอกให้กู้เงินแต่ไม่ได้เงิน และหลอกให้ลงทุนในรูปแบบต่างๆ ขณะที่ จำนวนคดีลำดับรองๆ ลงมา ได้แก่ หลอกลวงจำหน่ายสินค้า 24,643 เรื่อง การพนันออนไลน์ 462 เรื่อง ข่าวปลอม 239 เรื่อง และล่วงละเมิดทางเพศ 136 เรื่อง ระบบรับแจ้งความออนไลน์ เป็นช่องทางที่ช่วยให้ประชาชนสามารถแจ้งความได้สะดวกและรวดเร็วขึ้น โดยสามารถแจ้งความทางเว็บไซต์ www.thaipoliceonline.com โดยลงทะเบียนเพื่อยืนยันตัวตน กรอกข้อมูลทางคดี ตามขั้นตอนจนเสร็จ ผู้แจ้งจะได้รับ “เลขรับแจ้งความออนไลน์ หรือ Case ID” จากนั้นจะมีเจ้าหน้าที่การรับแจ้ง (Admin) ติดต่อกลับโดยจากสถิติปัจจุบันสามารถโทรหาผู้แจ้งได้ทั้งหมดภายใน 3 ชั่วโมง
นอกจากนี้ ยังมีระบบรายงานความคืบหน้าทางคดีในระบบออนไลน์ โดยผู้เสียหายสามารถติดตามความคืบหน้า ส่งข้อมูลเพิ่มเติม หรือสอบถามปัญหาผ่านระบบได้ตลอดเวลา อีกทั้ง เจ้าหน้าที่เองก็จะได้รับประโยชน์กรณีผู้ต้องหากระทำความผิดหลายท้องที่ เนื่องจากสามารถเชื่อมโยงคดี มีข้อมูลที่สามารถขอศาลออกหมายจับได้ง่ายขึ้น และสามารถร้องขอให้ธนาคารระงับธุรกรรมทางการเงินได้อย่างรวดเร็วเพื่อไม่ให้เงินของผู้เสียหายถูกโอนไปยังเครือข่ายของ
ปัจจุบันกระทรวงดิจิทัลฯ และหลายหน่วยงาน เปิดช่องทางให้ประชาชนที่เดือดร้อนจากปัญหาคดีออนไลน์และอาชญากรรมทางเทคโนโลยี สามารถแจ้ง และเข้าถึงความช่วยเหลือได้สะดวกรวดเร็วยิ่งขึ้น หากพบเบาะแส สามารถแจ้งข้อมูลได้ผ่านช่องทางต่างๆ ดังนี้ โทร.1212 OCC ศูนย์ช่วยเหลือและจัดการปัญหาออนไลน์ ของสำนักงานพัฒนาธุรกรรมอิเล็กทรอนิกส์ (ETDA) ในสังกัดดีอีเอส เพจอาสาจับตาออนไลน์ https://m.facebook.com/DESMonitor/ แจ้งความออนไลน์ได้ตลอด 24 ชั่วโมงผ่านเว็บไซต์ https://thaipoliceonline.com สายด่วน บช.สอท. 1441
***********************
วันจันทร์ที่ 15 สิงหาคม 2565
หัวหน้าผู้ตรวจราชการกระทรวงอุตสาหกรรม เยี่ยมชมการดำเนินงานและให้คำปรึกษาแก่สถานประกอบการ SMEs ในเขตพื้นที่จังหวัดเชียงใหม่ จังหวัดลำพูน และจ.ลำปาง
หัวหน้าผู้ตรวจราชการกระทรวงอุตสาหกรรม เยี่ยมชมการดำเนินงานและให้คำปรึกษาแก่สถานประกอบการ SMEs ในเขตพื้นที่จังหวัดเชียงใหม่ จังหวัดลำพูน และจังหวัดลำปาง
เมื่อวันที่ 8-10 สิงหาคม 2565 ที่ผ่านมา นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วย นายนฤบดินทร์ วุฒิวรรณ ผู้อำนวยการกองยุทธศาสตร์และแผนงาน สำนักงานปลัดกระทรวงอุตสาหกรรมพร้อมคณะ ลงพื้นที่เข้าเยี่ยมชมการดำเนินงานภายใต้โครงการพลิกธุรกิจ SMEs ไทยสู่การผลิตสมัยใหม่ 4.0 เขตพื้นที่ 2 ประจำปีงบประมาณ พ.ศ. 2565 จำนวน 3 บริษัท โดยในวันที่ 8 สิงหาคม 2565 มีนายบุญอุ้ม วงศ์บุตร อุตสาหกรรมจังหวัดเชียงใหม่ร่วมคณะ เข้าเยี่ยมชมบริษัท ชาระมิงค์ จำกัด จังหวัดเชียงใหม่ ซึ่งเป็นผู้ผลิตผลิตภัณฑ์ชา กาแฟ และวันที่ 9 สิงหาคม 2565 มีนางจันทนา ไวยาวัจมัย อุตสาหกรรมจังหวัดลำพูน ร่วมคณะเข้าเยี่ยมชมบริษัท กนกฟรุต จำกัด ผู้ผลิตลำไยอบแห้ง และ ในวันที่ 10 สิงหาคม 2565 มีนายสุภชัย ไวยาวัจมัย อุตสาหกรรมจังหวัดลำปาง ร่วมคณะเข้าเยี่ยมชมบริษัท แอดวานซ์ แมททีเรียล ซัพพลาย จำกัด ซึ่งเป็นผู้ผลิตเซรามิก เม็ดปลูกดินเผา
โดยหัวหน้าผู้ตรวจราชการได้ให้คำปรึกษาแนะนำเชิงลึกในการปรับปรุงกระบวนการผลิตผ่านการประยุกต์ใช้หุ่นยนต์และระบบอัตโนมัติแก่สถานประกอบการ SMEs ที่ผ่านการคัดเลือกทั้ง 3 บริษัทในเขตพื้นที่จังหวัดเชียงใหม่ จังหวัดลำพูน และจังหวัดลำปาง
วันอังคารที่ 14 กันยายน 2564
พม. เปิดเผยยอดกลุ่มเปราะบางกว่า 8 หมื่นคน ทั่วประเทศ ได้รับความช่วยเหลือแล้ว  ทั้ง เด็ก  คนพิการ ผู้สูงอายุ ที่เดือดร้อนจากโควิด-19
พม. เปิดเผยยอดกลุ่มเปราะบางกว่า 8 หมื่นคน ทั่วประเทศ ได้รับความช่วยเหลือแล้ว ทั้ง เด็ก  คนพิการ ผู้สูงอายุ ที่เดือดร้อนจากโควิด-19
เมื่อวันที่ 8 ก.ย. 64 ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ด้วยกระทรวงการพัฒนาสังคมและความมั่นคงของมนุษย์ (พม.) ได้จัดตั้งศูนย์ปฏิบัติการบริหารภาวะวิกฤติโควิด-19 กระทรวง พม. เพื่อเป็นศูนย์กลางด้านข้อมูลและการช่วยเหลือกลุ่มเปราะบางทั้งเด็ก ผู้สูงอายุ คนพิการ คนเร่ร่อน ไร้บ้าน และผู้ด้อยโอกาส รวมทั้งผู้ป่วยติดเตียง ที่ประสบปัญหาความเดือดร้อนและความยากลำบากจากผลกระทบของการแพร่ระบาดของโควิด-19 โดยทำงานเชื่อมโยงกับศูนย์ช่วยเหลือสังคม สายด่วน พม. โทร. 1300 ที่ทำงานตลอด 24 ชั่วโมง และศูนย์ปฏิบัติการบริหารภาวะวิกฤติโควิด- 19 ระดับจังหวัดทั่วประเทศ เพื่อประสานการช่วยเหลือกลุ่มเปราะบางไปยังหน่วยงานที่เกี่ยวข้องในระดับพื้นที่อย่างครอบคลุมและรวดเร็ว
นางพัชรี กล่าวต่อไปว่า ทั้งนี้ ตั้งแต่วันที่ 28 ก.ค. 64 จนถึงวันที่ 8 ก.ย. 64 กระทรวง พม. ได้ช่วยเหลือกลุ่มเปราะบางทั่วประเทศ รวมจำนวน 81,816 ราย โดยทำงานประสานความร่วมมือกับภาคีเครือข่ายทุกภาคส่วน รวมทั้งสื่อมวลชน แบ่งเป็นในพื้นที่ กทม. 10,064 ราย และส่วนภูมิภาค 71,752 ราย ประกอบด้วย 1) เด็กและเยาวชน 15,404 ราย 2) คนพิการ 17,693 ราย 3) ผู้สูงอายุ 11,688 ราย 4) ผู้ป่วยติดเตียงและป่วยเรื้อรัง 1,235 ราย 5) คนเร่ร่อนและคนไร้ที่พึ่ง 3,729 ราย 6) สตรีตั้งครรภ์ 141 ราย และ 7) ผู้ประสบปัญหาทางสังคมอื่นๆ 31,926 ราย สำหรับการช่วยเหลือกลุ่มเปราะบางตามภารกิจ กระทรวง พม. ได้ดำเนินการที่สำคัญ ดังนี้ 1. กระบวนการสังคมสงเคราะห์ ได้แก่ 1.1) การให้คำปรึกษา 25,376 ราย 1.2) ประสานส่งกลับภูมิลำเนา 531 ราย 1.3) ประสานส่งต่อ 3,759 ราย 1.4) การมอบเครื่องอุปโภคและบริโภค 242,503 ชุด และ 1.5) การช่วยเหลือเป็นเงิน 90,605,556 บาท และ 2. ประสานกระบวนการสาธารณสุข ได้แก่ 2.1) การตรวจเชื้อ 2,811 ราย 2.2) การรักษา 2,586 ราย 2.3) ฉีดวัคซีน 20,361 ราย และ 2.4) จัดหาที่พักชั่วคราวและศูนย์พักคอย 1,467 ราย
นางพัชรี กล่าวเพิ่มเติมว่า หากกลุ่มเปราะบางประสบปัญหาทางสังคมและได้รับความเดือดร้อนจากผลกระทบ
ของโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479บริการ 24 ชั่วโมง และ 3) สำนักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมและความมั่นคงของมนุษย์ (อพม.) ทั่วประเทศ
วันศุกร์ที่ 1 ตุลาคม 2564
‘รมว.เฮ้ง’ติดตาม ‘ลุงป้อม’เยี่ยมให้กำลังใจผู้ประสบอุทกภัย จ.นครราชสีมา
‘รมว.เฮ้ง’ติดตาม ‘ลุงป้อม’เยี่ยมให้กำลังใจผู้ประสบอุทกภัย จ.นครราชสีมา
เมื่อวันที่1ตุลาคม2564นายสุชาติชมกลิ่นรัฐมนตรีว่าการกระทรวงแรงงานเดินทางร่วมคณะของพล.อ.ประวิตรวงษ์สุวรรณรองนายกรัฐมนตรีลงพื้นที่รับฟังบรรยายสรุปสถานการณ์น้ำในจังหวัดนครราชสีมาและลุ่มน้ำลำเชียงไกรพร้อมมอบนโยบายการบริหารจัดการน้ำเยี่ยมเยียนประชาชนผู้ได้รับผลกระทบจากอุทกภัยณเทศบาลตำบลบัลลังก์อำเภอโนนไทยจังหวัดนครราชสีมาพร้อมมอบถุงยังชีพจำนวน100ชุดจากนั้นรองนายกรัฐมนตรีและคณะได้ลงพื้นที่บริเวณพื้นที่ก่อสร้างอาคารบังคับน้ำอ่างเก็บน้ำลำเชียงไกรตอนล่างโดยมีนายกอบชัยบุญอรณะผู้ว่าราชการจังหวัดนครราชสีมาร่วมต้อนรับและกล่าวรายงานสรุปสถานการณ์นายสุชาติกล่าวว่ากระทรวงแรงงานภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีได้มีความห่วงใยพี่น้องผู้ใช้แรงงานและประชาชนที่ได้รับผลกระทบจากสถานการณ์น้ำท่วมในครั้งนี้จึงได้ลงพื้นที่ตรวจติดตามสถานการณ์และตรวจเยี่ยมให้กำลังใจพร้อมมอบถุงยังชีพเพื่อบรรเทาความเดือดร้อนแก่พี่น้องผู้ใช้แรงงานประชาชนในเบื้องต้น
นายสุชาติยังกล่าวถึงความคืบหน้าการให้ความช่วยเหลือของหน่วยงานในสังกัดกระทรวงแรงงานจังหวัดนครราชสีมาว่าขณะนี้สถาบันพัฒนาฝีมือแรงงาน5นครราชสีมาได้เปิดโรงครัวเพื่อจัดทำข้าวกล่องและให้เจ้าหน้าที่ได้นำไปแจกจ่ายให้แก่ประชาชนตามชุมชนบ้านเรือนที่ไม่สามารถเดินทางออกมาได้รวมทั้งได้นำอุปกรณ์เครื่องใช้ไฟฟ้าเครื่องมืออุปกรณ์ทางการเกษตรที่ได้รับความเสียหายจากน้ำท่วมมาซ่อมแซมให้รวมถึงตรวจสอบความปลอดภัยของสายไฟภายในบ้านเพื่อลดรายจ่ายของประชาชนและภายหลังจากน้ำลดสำนักงานจัดหางานจังหวัดให้บริการจัดหางานและส่งเสริมการประกอบอาชีพสำนักงานแรงงานจังหวัดจะจัดโครงการจ้างงานเร่งด่วนและพัฒนาทักษะฝีมือโดยสนับสนุนค่าตอบแทนรวมถึงวัสดุอุปกรณ์ฝึกอาชีพเพื่อให้ประชาชนมีรายได้อย่างต่อเนื่องสำนักงานสวัสดิการและคุ้มครองแรงงานจังหวัดจะให้คำปรึกษาด้านสิทธิตามกฎหมายคุ้มครองแรงงานนอกจากนี้สำนักงานประกันสังคมจังหวัดดูแลสิทธิประโยชน์ให้แก่ผู้ประสบภัยเรื่องสิทธิประกันสังคมจัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบเป็นต้น
“ท่านพล.อ.ประวิตรรองนายกรัฐมนตรีได้มีความห่วงใยพี่น้องแรงงานและประชาชนที่ได้รับผลกระทบจากสถานการณ์น้ำท่วมในครั้งนี้จึงรับสั่งให้กระทรวงแรงงานและหน่วยงานที่เกี่ยวข้องบูรณาการความร่วมมือพร้อมระดมสรรพกำลังเพื่อช่วยเหลือพี่น้องแรงงานและประชาชนให้ได้รับความปลอดภัยอย่างเต็มความสามารถและเร่งฟื้นฟูเยียวยาภายหลังน้ำลดตามภารกิจของแต่ละหน่วยเพื่อบรรเทาความเดือดร้อนและให้สถานการณ์กลับเข้าสู่ภาวะปกติโดยเร็วที่สุด”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
1ตุลาคม2564
วันพฤหัสบดีที่ 16 มิถุนายน 2565
ผู้ตรวจราชการฯ ดีอีเอส เป็นประธานการประเมินความเหมาะสมของบุคคลเพื่อรับทุนรัฐบาล ปี 2565 ของสำนักงาน ก.พ.
ผู้ตรวจราชการฯ ดีอีเอส เป็นประธานการประเมินความเหมาะสมของบุคคลเพื่อรับทุนรัฐบาล ปี 2565 ของสำนักงาน ก.พ.
เมื่อวันที่ 16 มิ.ย.65 นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม ได้รับมอบหมายจาก นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประเมินความเหมาะสมของบุคคลเพื่อรับทุนรัฐบาล (ทุนบุคคลทั่วไประดับปริญญา) ประจำปี 2565 ซึ่งจัดให้มีการเข้าพบส่วนราชการของผู้มีสิทธิเข้ารับการประเมินความเหมาะสม ของบุคคลเพื่อรับทุนรัฐบาลฯ ณ ห้องประชุม 802 ชั้น 8 สำนักงานปลัดกระทรวงดิจิทัลเพื่อเศรษฐกิจและสังคม ทั้งนี้เพื่อให้ตรงตามวัตถุประสงค์ ของสำนักงาน ก.พ. เรื่องการยืนยันรายละเอียดทุนสำหรับการเตรียมและพัฒนากำลังคนภาครัฐในระดับหน่วยงาน (Department – based) ทุนตามความต้องการของส่วนราชการ/หน่วยของรัฐ (ส่วนกลางและภูมิภาค) ภาครัฐ
********************
วันพุธที่ 16 มิถุนายน 2564
Prime Minister stated that “THAILAND MUST OPEN IN 120 DAYS”
Prime Minister stated that “THAILAND MUST OPEN IN 120 DAYS”
June 14, 2021, at 1500 hrs. Prime Minister and Defense Minister Gen. Prayut Chan-o-cha delivery his statement on National Broadcasting Television highlights as follow:
“It has now been just over a month since we returned to a consolidated management of the Covid-19 crisis, which has enabled me to instruct certain actions directly to facilitate the integration of plans among our various teams and committees and quickly solve problems that may naturally arise in the implementation of a such a large undertaking that involves so many different departments...This is the way that we worked when the Covid-19 pandemic started last year… …It is an arrangement that has enabled us to make some fast progress in negotiations with new suppliers of vaccines.…We have also secured the supply of more vaccines [with] signed reservation and supply contracts for 105.5 million doses to be delivered this year and putting us ahead of our target for vaccine supplies this year.”
“The time has now come for us to look ahead and set a date for when we can fully open our country and start receiving visitors because re-opening the country is one of the important ways to start reducing the enormous suffering of people who have lost their ability to earn an income. I am, therefore, setting a goal for us to be able to declare Thailand fully open within 120 days from today, and for tourism centers that are ready, to do so even faster.The only exception to these guidelines will be if a truly serious situation develops or seems likely to develop, and we will look at those situations on a case-by-case basis.”
“I know this decision comes with some risk because when we open the country there will be an increase in infections, no matter how good our precautions.But, I think, when we take into consideration the economic needs of people, the time has now come for us to take that calculated risk.The priorities for our country must now advance to the next level.”
“Our national policy must now evolve and we must look on this virus just as we would on the many other diseases that are in the world and with which we must learn to live.We have seen that this virus is not going to go away quickly.We have to come to terms that it will continue to be around in the world and in Thailand for some time.We cannot wait for a time when everyone is fully vaccinated with two shots to open the country or for when the world is free of the virus.We must be ready to live with some risk and just try to keep it at a manageable level, and let people go back to being able to earn a living.That is the policy that I have set.”
วันจันทร์ที่ 12 กันยายน 2565
กระทรวงยุติธรรม รับเรื่องจากหญิงสาวที่ถูกอดีตสามีรัวปืนขอคืนดีด้วยแต่ไม่สำเร็จ และขู่ฆ่าล้างครอบครัว
กระทรวงยุติธรรม รับเรื่องจากหญิงสาวที่ถูกอดีตสามีรัวปืนขอคืนดีด้วยแต่ไม่สำเร็จ และขู่ฆ่าล้างครอบครัว
ในวันอังคารที่ 9 สิงหาคม 2565 เวลา 15.00 น. นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม รับเรื่องจากหญิงสาวซึ่งเป็นผู้เสียหายเพื่อร้องทุกข์ขอความเป็นธรรมกรณีถูกอดีตสามีรัวปืนขอคืนดีด้วยแต่ไม่สำเร็จ และขู่ฆ่าล้างครอบครัว ณ บริเวณด้านหน้าศูนย์ยุติธรรมสร้างสุข (ศูนย์บริการร่วมกระทรวงยุติธรรม) อาคารกระทรวงยุติธรรม
ด้านผู้เสียหายฯ กล่าวว่า ตนเองถูกอดีตสามีขอคืนดีด้วยแต่ไม่สำเร็จ และได้ขู่ฆ่าล้างครอบครัว โดยพฤติกรรมของอดีตสามี เคยมีการทำร้ายร่างกายกัน และสามีชอบดื่มเหล้าและมีอาชีพปล่อยเงินกู้ ซึ่งในช่วงที่อดีตสามีเข้ามาอาละวาดถึงที่บ้าน มีการยิงปืนขู่ขึ้นฟ้า โวยวายเสียงดังหน้าบ้าน เร่งเครื่องรถมอเตอร์ไซค์ก่อกวน อีกทั้งปืนที่ใช้ก่อเหตุยังมีการกล่าวอ้างว่าเป็นปืนตำรวจ และได้แจ้งเจ้าหน้าที่ตำรวจหลายครั้ง และได้มีการไกล่เกลี่ยฯ กัน แต่ตนเอง และครอบครัวรู้สึกไม่ปลอดภัยจากเหตุการณ์ที่เกิดขึ้น จึงขอให้กระทรวงยุติธรรมติดตามความคืบหน้าทางคดี การขอคุ้มครองพยาน และความปลอดภัยของพยาน รวมถึงสิทธิในการดูแลบุตรแต่เพียงฝ่ายเดียว
นายวัลลภฯ กล่าวว่า กรณีดังกล่าวผู้เสียหายถูกข่มขู่ ทำให้รู้สึกไม่ปลอดภัย กระทรวงยุติธรรมจะดำเนินการประสานงานติดตามคดีกับทางสำนักงานตำรวจแห่งชาติ ในส่วนของการขอรับการคุ้มครองพยาน กรณีได้รับการข่มขู่คุกคาม สามารถร้องขอใช้มาตรการทั่วไปในการคุ้มครองพยานได้ ซึ่งจะส่งต่อให้กรมคุ้มครองสิทธิและเสรีภาพพิจารณาดำเนินการโดยเร็ว สำหรับสิทธิในการดูแลบุตรแต่เพียงฝ่ายเดียว ซึ่งเป็นเรื่องที่เกี่ยวข้องทั้งข้อกฎหมายและจำเป็นต้องพูดคุยหารือทั้งสองฝ่ายเพื่อประโยชน์ของเด็ก จะได้ให้ที่ปรึกษากฎหมาย ศูนย์บริการร่วมกระทรวงยุติธรรม แนะนำดำเนินการต่อไป
วันพฤหัสบดีที่ 5 สิงหาคม 2564
ราชกิจจาฯ ประกาศ ป่วยโควิด - แพ้วัคซีน เป็นผู้ป่วยฉุกเฉิน รักษาฟรี!
....
เว็บไซต์ราชกิจจานุเบกษา เผยแพร่ประกาศกระทรวงสาธารณสุข เกี่ยวกับการกำหนดผู้ป่วยฉุกเฉินโรคติดต่ออันตราย กรณีโรคโควิด-19 ฉบับที่ 2 ระบุให้ ผู้ป่วยโรคติดเชื้อโควิด และประชาชนกลุ่มเป้าหมายที่ได้รับการฉีดวัคซีนตามแผนป้องกันและขจัดโรคติดเชื้อโควิดจากภาครัฐโดยไม่เสียค่าใช้จ่าย หากเกิดอาการแพ้วัคซีนหรืออาการไม่พึงประสงค์ที่เกิดจากการฉีดวัคซีนโควิด-19 ถือเป็นผู้ป่วยฉุกเฉินที่จำเป็นต้องได้รับการรักษา ซึ่งไม่รวมถึงวัคซีนทางเลือกที่ให้บริการโดยสถานพยาบาล ซึ่งเรียกเก็บค่าใช้จ่ายจากผู้รับการฉีดวัคซีน
อ่านรายละเอียดฉบับเต็ม คลิกhttp://www.ratchakitcha.soc.go.th/.../2564/E/176/T_0043.PDF
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 10 กุมภาพันธ์ 2565
​โฆษกรัฐบาลเผย นายกฯ ย้ำปฏิบัติมาตรการ Covid free setting และ Universal Prevention อย่างเคร่งครัด หลัง สธ. ประเมินผู้ติดเชี้อรายวันอาจเพิ่มสูงขึ้นอีก
​โฆษกรัฐบาลเผย นายกฯ ย้ำปฏิบัติมาตรการ Covid free setting และ Universal Prevention อย่างเคร่งครัด หลัง สธ. ประเมินผู้ติดเชี้อรายวันอาจเพิ่มสูงขึ้นอีก วันนี้ ผู้ติดเชื้อรวม 14,822 ราย เป็นผู้ป่วยจากในประเทศ 14,576 ราย และผู้มาจากต่างประเทศ 246 ราย
วันที่ 10 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ำประชาชน ผู้ประกอบการ ปฏิบัติตามมาตรการด้านสาธารณสุขภายใต้สถานการณ์โควิด – 19 ทั้งมาตรการ Covid Free Setting และ Universal Prevention รวมทั้งมาตรการอื่น ๆ ในการป้องกันการแพร่ระบาด ในทุกสถานที่ ห้างสรรพสินค้า ตลาด ร้านอาหาร โดยเฉพาะผู้ประกอบการขนส่งสาธารณะ ลดความเสี่ยงการแพร่ระบาดโรคโควิด 19 งดให้บริการอาหารและเครื่องดื่มตลอดทาง ควรตรวจ ATK ก่อนเดินทาง นอกจากการปฏิบัติตามมาตรการของประชาชนแล้ว ยังย้ำให้สถานที่ทำงานทั้งของหน่วยงานภาครัฐและเอกชน ต้องปฏิบัติตามมาตรการปลอดภัยสำหรับองค์กรเพื่อควบคุมการแพร่ระบาดของโควิด - 19 อย่างเคร่งครัดด้วย หลังกระทรวงสาธารณสุขมีการประเมินว่าไทยอาจมีผู้ติดเชื้อโควิด-19 สายพันธ์ุโอมิครอน รายวันถึงเพิ่มสูงขึ้นอีกในปลายเดือนกุมภาพันธ์นี้
ขณะที่ยอดผู้ติดเชื้อโควิด - 19 รายใหม่วันนี้ รวม 14,822 ราย จำแนกเป็นผู้ป่วยจากในประเทศ 14,576 ราย ผู้ป่วยมาจากต่างประเทศ 246 ราย ผู้ป่วยสะสม 322,438 ราย (ตั้งแต่ 1 มกราคม 2565) หายป่วยกลับบ้าน 8,503 ราย หายป่วยสะสม 249,886 ราย (ตั้งแต่ 1 มกราคม 2565) ผู้ป่วยกำลังรักษา 105,129 ราย เสียชีวิต 20 ราย ล่าสุดการให้บริการวัคซีน โควิด-19สะสมอยู่ที่ 118,955,590 โดส เข็มที่ 1 ฉีดสะสม 52,625,245 โดส เข็มที่ 2 ฉีดสะสม 49,072,436 โดส เข็มที่ 3 ฉีดสะสม 16,030,796 โดส เข็มที่ 4 ฉีดสะสม 1,227,113 โดส
..................................
วันพุธที่ 22 กันยายน 2564
โฆษกรัฐบาลเผย “นายกฯ”กำชับเร่งแจกชุด ATK ให้ประชาชนกลุ่มเสี่ยง ทยอยจัดส่งทั่วประเทศกว่า 6.7 ล้านชุด จ่ายผ่านเป๋าตังแล้ว 95,727 ชุด กำชับดูแลประชาชนเต็มที่
โฆษกรัฐบาลเผย “นายกฯ”กำชับเร่งแจกชุด ATK ให้ประชาชนกลุ่มเสี่ยง ทยอยจัดส่งทั่วประเทศกว่า 6.7 ล้านชุด จ่ายผ่านเป๋าตังแล้ว 95,727 ชุด กำชับดูแลประชาชนเต็มที่
วันที่ 22 ก.ย.64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า สำหรับความคืบหน้าการกระจายชุดตรวจเร็ว ATK 8.5 ชุดของ สปสช. สำหรับประชาชนกลุ่มเสี่ยงเพื่อเร่งการตรวจหาเชื้อโควิด-19 รวดเร็วยิ่งขึ้น โดยมีแนวทางการกระจายชุดตรวจในกรุงเทพ 2.4 ล้านชุด และ ปริมณฑลและต่างจังหวัด 5.6 ล้านชุด อีก 5 แสนชุด จะจัดสำรองไว้ที่ สปสช. และกรมอนามัย กระทรวงสาธารณสุข เพื่อแจกจ่ายในการลงพื้นที่และร้านขายยาในพื้นที่กรุงเทพฯ และปริมณฑล ที่ยังตกหล่น ซึ่งขณะนี้ องค์การเภสัชได้ทยอยส่งมอบให้กับ สปสช. แล้ว 7,068,600 ชุด กระจายทั่วประเทศกว่า 6.7 ล้านชุด และผ่าน “เป๋าตัง” แล้ว 95,727 ชุด
สำหรับกลุ่มเสี่ยงประกอบด้วย 1. กลุ่มผู้สูงอายุมากกว่า 60 ปีขึ้นไป ผู้ป่วยติดเตียง ผู้พิการ ผู้ป่วยกลุ่มเสี่ยง 7 โรค (ที่ยังไม่ได้รับวัคซีน) 2. กลุ่มผู้ที่สงสัยว่ามีอาการติดเชื้อ (มีไข้ ไอ จมูกไม่ได้กลิ่น ลิ้นไม่รับรส หายใจหอบลำบาก) 3. ผู้ที่อยู่ร่วมบ้านกับผู้ติดเชื้อโควิด และ 4. ผู้ที่ทำงานประสานงานในชุมชน โดยประชาชนสามารถขอรับชุดตรวจได้ที่ อสม./อสส. หรือหน่วยบริการในพื้นที่ใกล้บ้าน ที่มีป้ายสีเหลืองว่าจุดแจกชุดตรวจโควิด ATK ให้ประชาชนกลุ่มเสี่ยง 2. แอปพลิเคชัน “เป๋าตัง” ตอบคำถามเพื่อประเมินความเสี่ยง และ 3. พื้นที่ชุมชนแออัด ตลาด จะมี อสส. และ อสม. ไปประสานและแจกชุดตรวจ
สำหรับกรุงเทพมหานคร เนื่องจากเป็นพื้นที่พิเศษได้เน้นการกระจายไปยังชุมชนต่าง ๆ และสถานประกอบการที่เป็นพื้นที่เสี่ยงต่อการแพร่ระบาดของเชื้อโควิด-19 ประกอบด้วย สำนักงานเขตและศูนย์บริการสาธารณสุขจะแจกในกลุ่มตลาดจำนวน 410,000 ชุด กลุ่มร้านเสริมสวย 20,000 ชุดกลุ่มร้านนวด สปา 56,000 ชุดกลุ่มครู อาจารย์ 300,000 ชุดกลุ่มชุมชน 420,000 ชุดและกลุ่มขนส่งสาธารณะ 440,000 ชุด รวมทั้งแจกผ่านช่องทางหน่วยบริการ ได้แก่ โรงพยาบาล คลินิกและร้านขายยาที่เข้าร่วมโครงการ ซึ่งสามารถตรวจสอบรายชื่อได้ในแอปเป๋าตัง
โฆษกประจำสำนักนายกรัฐมนตรี กล่าวอีกว่า ในส่วนกลุ่มเสี่ยงที่ได้รับชุดตรวจเร็ว ATK แล้ว แนะนำว่าต้องทดสอบทันทีหรือไม่เกิน 24 ชั่วโมงและขอให้แจ้งผลตรวจเข้าระบบทุกครั้ง หากพบผลบวกหรือติดเชื้อจะสามารถเข้าระบบการรักษาได้ทันทีทั้งการดูแลที่บ้าน (Home Isolation) การดูแลโดยชุมชน (Community Isolation) และสถานพยาบาล เพื่อความปลอดภัยของตนเองและคนรอบข้าง แม้ว่าตัวเลขผู้ติดเชื้อจะลดลง สถานการณ์ดีขึ้น แต่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยังห่วงใยพี่น้องประชาชน ภาคธุรกิจ เอกชน ผู้ประกอบการ ต้องคงมาตรการป้องกันโควิด-19 อย่างเคร่งครัด เน้นการป้องกันการติดเชื้อแบบครอบจักรวาล (Universal Prevention) ทั้งนี้รัฐบาลพร้อมดูแลเคียงข้างประชาชน เพื่อเราทุกคนจะผ่านพ้นสถานการณ์ดังกล่าวนี้ไปได้ด้วยกัน
วันพฤหัสบดีที่ 17 มีนาคม 2565
รฟม. ลงพื้นที่ตรวจการดำเนินงานลดผลกระทบด้านสิ่งแวดล้อม
ในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง อย่างต่อเนื่อง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดยกองสิ่งแวดล้อม ฝ่ายพัฒนาโครงการรถไฟฟ้า ลงพื้นที่ตรวจสอบและติดตามการดำเนินงานลดผลกระทบด้านสิ่งแวดล้อมในเขตพื้นที่ก่อสร้างโครงการรถไฟฟ้าสายสีเหลือง ช่วงลาดพร้าว - สำโรง ตลอดแนวเส้นทางก่อสร้างโครงการฯ ตั้งแต่สถานีลาดพร้าว บนถนนลาดพร้าว ไปจนถึงสถานีสำโรง ถนนเทพารักษ์ เทพารักษ์ โดยตรวจสอบการทำความสะอาดพื้นที่ก่อสร้าง การฉีดพรมน้ำ การปิดคลุมกองดิน กองทราย และเศษวัสดุก่อสร้าง ในระหว่างรอการใช้งาน หรือรอการขนย้ายออกจากพื้นที่ ให้เป็นไปตามมาตรการแก้ไขปัญหาฝุ่นละออง PM2.5
รวมไปถึงตรวจสอบการจัดทำทางเดินเท้าชั่วคราวทดแทนทางเท้าเดิม เพื่ออำนวยความสะดวกให้ประชาชนได้สัญจรในระหว่างดำเนินการก่อสร้าง พร้อมทั้งเน้นย้ำให้มีการติดตั้งรั้วผ้าใบแสดงเขตพื้นที่ก่อสร้างให้ครบถ้วนและชัดเจน นอกจากนั้น ได้กำชับให้เจ้าหน้าที่ทุกคนปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด สามารถติดตามข้อมูลโครงการฯ ได้ที่เว็บไซต์ www.mrta-yellowline.com และไลน์: @mrtyellowline
วันพุธที่ 30 มิถุนายน 2564
พม. จับมือสมาคม ไว ดับยู ซี เอ กรุงเทพฯ นำทีมอาสาฉีดพ่นน้ำยาฆ่าเชื้อโรค "ลาซารัส" ป้องกันโควิด-19 ให้ชาวชุมชนวัดมะกอกส่วนหน้า เขตพญาไท กรุงเทพฯ
พม. จับมือสมาคม ไว ดับยู ซี เอ กรุงเทพฯ นำทีมอาสาฉีดพ่นน้ำยาฆ่าเชื้อโรค "ลาซารัส" ป้องกันโควิด-19 ให้ชาวชุมชนวัดมะกอกส่วนหน้า เขตพญาไท กรุงเทพฯ
วันนี้ (30 มิ.ย. 64) เวลา 09.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์เปิดเผยว่า กระทรวงการพัฒนาสังคมและความมั่นคงของมนุษย์ (พม.) ร่วมกับสมาคม ไว ดับยู ซี เอ กรุงเทพฯ จัดโครงการทำความดีเพื่อสังคม ด้วยการนำทีมอาสาฉีดพ่นน้ำยาฆ่าเชื้อโรค "ลาซารัส" ในชุมชนวัดมะกอกส่วนหน้า เขตพญาไท กรุงเทพฯ จำนวน 98 ครัวเรือน เพื่อเป็นการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ภายใต้โครงการ "Hope for Home บ้านนี้มีความหวัง" โดยมีนายธนสุนทร สว่างสาลี ผู้ตรวจราชการกระทรวงการพัฒนาสังคมและความมั่นคงของมนุษย์ เป็นประธานเปิด โครงการฯ พร้อมทั้งมอบเครื่องอุปโภคบริโภคที่จำเป็นเพื่อบรรเทาความเดือดร้อนให้ชาวชุมชนและผู้ป่วยติดเตียงในชุมชนวัดมะกอกส่วนหน้า ชุมชนวัดมะกอกกลางสวน ชุมชนสุขสวัสดิ์ และชุมชนอุทัยนัตน์ เขตพญาไท กทม.
นายอนุกูลกล่าวว่า โครงการ "ทำความดีเพื่อสังคม" เป็นโครงการที่ขยายผลจากโครงการ "Hope for Home บ้านนี้มีความหวัง" เป็นความร่วมมือของภาคีเครือข่าย ทั้งหน่วยงานภาครัฐ ภาคเอกชน และภาคประชาชน อาทิ ผลิตภัณฑ์ฆ่าเชื้อโรค ลาซารัส และเครือข่ายเพื่อสังคม รวมทั้งศิลปินอาสา อพม. (อาสาสมัครพัฒนาสังคมและความมั่นคงของมนุษย์) ได้แก่ นายศตวรรษ เศรษฐกร (เต๊ะ) นักร้อง นักแสดง และนางสาวปุณยนุช วรนิธิพงศ์ (ตุ๊กตา) พิธีกรรายการโทรทัศน์ และอาสาสมัครพัฒนาสังคมและความมั่นคงของมนุษย์ (อพม.) ในพื้นที่ ที่ร่วมกันสนับสนุนการพัฒนาสังคมและประชาชนในชุมชนต่างๆ โดยเฉพาะอย่างยิ่งกลุ่มเปราะบางที่ประสบปัญหาความเดือดร้อนจากสถานการณ์การแพร่ระบาดของโรคโควิด-19 ระลอกใหม่ ทั้งเด็ก ผู้สูงอายุ คนพิการ คนไร้บ้าน คนไร้ที่พึ่ง และผู้ด้อยโอกาสในชุมชนต่างๆ ในพื้นที่ กทม. ซึ่งที่ผ่านมา มีการนำทีมอาสาฉีดพ่นน้ำยาฆ่าเชื้อโรค ลาซารัส ในหลายชุมชนชุมชน อาทิ ชุมชนโค้งรถไฟยมราช ชุมชนเทพรักษา และชุมชนรัชฏภัณฑ์ (ซอยหมอเหล็ง) ทั้งนี้ ชุมชนอื่นๆ สามารถขอความช่วยเหลือ ผ่านกระทรวง พม. เพื่อประสานทีมอาสาเข้าฉีดพ่นฆ่าเชื้อให้กับชุมชนที่ได้รับผลกระทบต่อไป
นายอนุกูลกล่าวต่อไปว่า ตนขอแสดงความชื่นชมและขอขอบคุณกับทุกภาคส่วนที่ให้ความสำคัญกับการพัฒนาคนและสังคมให้มีคุณภาพ และมีภูมิคุ้มกันต่อการเปลี่ยนแปลง นับเป็นสิ่งที่น่ายกย่องเป็นอย่างยิ่ง โดยเฉพาะในสถานการณ์การแพร่ระบาดของโรคโควิด-19 ซึ่งภาคีเครือข่ายเพื่อสังคม ทั้งสมาคมไว ดับยู ซี เอ กรุงเทพฯ กลุ่มการแพทย์อาสาเพื่อสังคม โครงการรอดด้วยรัก ได้นำผลิตภัณฑ์ฆ่าเชื้อโรค "ลาซารัส" ที่ไม่ติดไฟและไม่เป็นอันตรายต่อผู้อยู่อาศัย มาฉีดพ่นฆ่าเชื้อในชุมชน ทั้งนี้ หากประชาชนกำลังประสบปัญหาความเดือดร้อนและความยากลำบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสำนักงานพัฒนาสังคมและความมั่นคงของมนุษย์จังหวัด หรือประสานขอความช่วยเหลือผ่าน อพม. ในพื้นที่
วันเสาร์ที่ 31 กรกฎาคม 2564
ปลื้ม !  ไทยเตรียมส่งออกข้าว 44,000 ตัน ไปอิรักครั้งแรกในรอบ 7 ปี  นายกฯ พร้อมสนับสนุนผู้ส่งออกไทยทำการตลาดโลก
ปลื้ม !  ไทยเตรียมส่งออกข้าว 44,000 ตัน ไปอิรักครั้งแรกในรอบ 7 ปี  นายกฯ พร้อมสนับสนุนผู้ส่งออกไทยทำการตลาดโลก
นายอนุชา บูรพชัยศรี โฆษกประจำสำนักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีได้รับรายงานการเตรียมส่งออกข้าวไทยจำนวน 44,000 ตันไปยังอิรักเป็นครั้งแรกในรอบ 7 ปี เรียกคืนความเชื่อมั่นข้าวไทยในตลาดอิรัก โดยรัฐบาลพร้อมผลักดันภาคเอกชนและผู้ส่งออกไทย เปิดตลาดข้าวไทยในประเทศใหม่ๆ เพิ่มเติมจาก 3 ตลาดหลัก ได้แก่ ตลาดพรีเมียม ตลาดทั่วไป และตลาดเฉพาะ ซึ่งการส่งออกข้าวไปอิรักในครั้งนี้ ยังจะส่งผลดีแก่เกษตรกรผู้ปลูกข้าวอีกด้วย
โฆษกรัฐบาลยังเปิดเผยว่า ข้าวขาว 100% ของไทยจำนวน 44,000 ตัน ซึ่งจะส่งออกไปในช่วงกลางเดือนสิงหาคมนี้ ถือเป็นข้าวไทยล็อตแรกที่ถูกส่งออกไปยังตลาดอิรักในรอบ 7 ปี หลังจากที่อิรักได้ระงับการนำเข้าข้าวจากไทย ซึ่งคาดว่าหลังจากนี้ ผู้ส่งออกไทยจะสามารถส่งออกข้าวไทยไปยังอิรักได้ต่อเนื่อง รวมทั้งรัฐบาลพร้อมสนับสนุนให้ผู้ส่งออกไทยทำการตลาดสินค้าเกษตรไทยในประเทศเอเชีย ตะวันออกกลาง และภูมิภาคอื่น ๆ อย่างต่อเนื่อง นายกรัฐมนตรียังได้กำชับให้กระทรวงพาณิชย์เร่งประชาสัมพันธ์ข้าวและสินค้าเกษตรไทยเพื่อเพิ่มส่วนแบ่งในตลาดโลก ทดแทนความต้องการบริโภคภายในประเทศที่ชะลอตัวจากภาวะเศรษฐกิจและวิกฤตโควิด-19
วันอังคารที่ 23 พฤศจิกายน 2564
พณ. เตรียมเปิดแผงหมูเนื้อแดงราคาถูก 600 จุดทั่วประเทศ บรรเทาค่าครองชีพประชาชน
....
กระทรวงพาณิชย์ (พณ.) เตรียมเปิดจุดขายหมูราคาถูกโดยกำหนดราคาขายหมูเนื้อแดงไม่เกิน 130 บาท/กก. ในทุกจังหวัดรวม 600 จุดทั่วประเทศ และโครงการอาหารจานด่วน ให้ร้านค้าทั่วไปขายในราคาจานละ 30 - 35 บาท ร้านในห้างไม่เกิน 35 - 40 บาท เพื่อช่วยบรรเทาภาระค่าครองชีพถือเป็นทางเลือกให้แก่ประชาชน โดยไม่กระทบกับพ่อค้าแม่ค้าในท้องตลาด
.
ส่วนโครงการ Mobile พาณิชย์ ลดราคา! ช่วยประชาชน ได้รับผลตอบรับที่ดี ประชาชนพอใจและอยากให้จัดต่อเนื่อง แต่ยังมีข้อจำกัดเนื่องจากมีรถเพียง 50 คัน จึงอยู่แค่ในพื้นที่ กทม. และปริมณฑล สำหรับในภูมิภาคให้ สนง.พาณิชย์จังหวัด พิจารณาว่าจะจัดโครงการหรือไม่ตามความเหมาะสม
#ไทยคู่ฟ้า#ร่วมต้านโควิด19
-------------------